તમારા હૃદયને પ્રેમાળ-ભલાઈથી ભરી દો, તમારા સમયને ઉમદા કર્મોથી ભરી દો, તમારા મનને સારા વિચારોથી ભરી દો, અને પીડા તમારા જીવનમાંથી એવી રીતે છુમંતર થઇ જશે જેવી રીતે એક સંતોષી હૃદયમાંથી દુઃખ અદ્રશ્ય થઇ જાય તેમ. તમે તમારા આત્માનો-તમારી જાતનો સાક્ષાત્કાર કરી શકશો. કોઈ સોય તમારા આત્માને ભોંકાશે નહિ અને કોઈ અગ્નિ તેને બાળી નહિ શકે. પાણી તેને સડાવી નહિ શકે અને ગરમી તેને સુકવી નહિ નાંખે. (अच्छेद्योऽयमदाह्योऽयमक्लेद्योऽशोष्य एव च… ગીતા અધ્યાય ૨.૨૪) અને સાપ, તમે કદાચ પૂછશો કે ઇચ્છાઓના સાપોનું શું? વારુ, એક યોગી તેને પોતાનાં ગળે વીંટાળીને રાખે છે અને તેમ છતાં તેનાંથી કોઈ નુકશાન પામતો નથી.